Meie viimane värvikas kokkupuude (rohkem küll kokkupõrge) aastal 2004 leidis aset otse meedia silme all. Diagnostikakeskuse erastamise plaan, mida abilinnapea Tsahkna haudus, oli läbinähtav ärastamine, millest ma ka teada andsin. Muidugi oli ajakirjanike jaoks aga kõige põnevam kahe abilinnapea sõnavahetus. Hiljem sai küll kõigile selgeks, et Tsahkna kavatses kasumis meditsiiniasutuse  sahkerdada endaga seotud äriühingule. Meedia andmeil on ta samalaadseid skeeme püüdnud mujalgi rakendada.